laion/Wikipedia-Exotic huggingface dataset:
হোয়াট’স ইটিং গিলবার্ট গ্রেপ

হোয়াট’স ইটিং গিলবার্ট গ্রেপ (ইংরেজি: What’s Eating Gilbert Grape অর্থাৎ "গিলবার্ট গ্রেইপকে খাচ্ছে কী?") সুয়েডীয় পরিচালক লাসে হালস্ত্রোম পরিচালিত ইংরেজি ভাষার মার্কিন নাট্য চলচ্চিত্র। ১৯৯৩ সালে মুক্তিপ্রাপ্ত এই ছবিতে অভিনয় করেছেন জনি ডেপ ও লিওনার্ডো ডিক্যাপ্রিও। পিটার হেজেস রচিত একই নামের উপন্যাস থেকে ছবিটি নির্মীত হয়েছে। ছবির শ্যুটিং হয়েছে টেক্সাসের ম্যানরে। গিলবার্ট গ্রেইপ (জনি ডেপ) পরিবার সামলাতে খুব ব্যস্ত। তার বাবা নিরুদ্দেশ, মা অত্যধিক মোটা হয়ে পড়ায় স্বাভাবিকভাবে চলাচল করতে পারেন না, ছোট ভাই আর্নি (ডিক্যাপ্রিও) মানসিকভাবে অসুস্থ। বড় বোন এমি ঘরের সব কাজ করে, ছোট বোন এলেন অন্যান্য আট-দশটি কিশোরীর মতই উচ্ছল জীবন যাপন করে। গিলবার্ট একটি মুদির দোকানে কাজ করে। নিজের ভাইয়ের প্রতি তার টানই ছবিতে মুখ্য হয়ে উঠেছে। এর পাশাপাশি সামাজিক ও পারিবারিক সম্পর্কের অনেক দিকই এতে সুন্দরভাবে উঠে এসেছে। জনি ডেপ - গিলবার্ট গ্রেইপ লিওনার্ডো ডিক্যাপ্রিও - আর্নি গ্রেইপ (গিলবার্টের ছোট ভাই) ডার্লিন কেটস - বনি গ্রেইপ (মা) লরা হ্যারিংটন - এমি গ্রেইপ (বড় বোন) ম্যারি কেট শেলহার্ট - এলেন গ্রেইপ (ছোট বোন) হুলিয়েট লুইস - বেকি ম্যারি স্টিনবার্জেন - বেটি কার্ভার বক্স অফিসে সিনেমাটি বেশি আয় করতে পারে নি (মাত্র ১০,০৩২,৭৬৫ ডলার)। কিন্তু সমালোচকদের কাছে বিপুল প্রশংসিত হয়েছে। মুক্তি পরই এ ছবির একটি ফ্যান গোষ্ঠী তৈরি হয়েছে। রটেন টম্যাটোস-এ ছবিটির রেটিং ৮৯%। ৩৬টি রিভিউয়ের মধ্যে ৩২টি তেই ছবির প্রশংসা করা হয়েছে। এ ছবির জন্য লিওনার্দো ডিক্যাপ্রিও মাত্র ১৯ বছর বয়সে শ্রেষ্ঠ পার্শ্ব অভিনেতা বিভাগে একাডেমি পুরস্কার এবং গোল্ডেন গ্লোব পুরস্কারের মনোনয়ন লাভ করেন। এটাই ডিক্যাপ্রিওর প্রথম অস্কার ও গোল্ডেন গ্লোব মনোনয়ন। প্রাপ্ত পুরস্কারগুলো হচ্ছে: ন্যাশনাল বোর্ড অফ রিভিউয়ের সেরা পার্শ্ব অভিনেতা পুরস্কার - লিওনার্দো ডিক্যাপ্রিও সেরা বিদেশী চলচ্চিত্র - গিল্ড অফ জার্মান আর্টহাউজ সিনেমাস (১৯৯৫) http://www.boxofficemojo.com/movies/?page=main&id=gilbertgrape.htm ইন্টারনেট মুভি ডেটাবেজে হোয়াট’স ইটিং গিলবার্ট গ্রেপ (ইংরেজি) রটেন টম্যাটোসে হোয়াট’স ইটিং গিলবার্ট গ্রেপ (ইংরেজি)
টম রিচমন্ড

টমাস লিওনার্ড টিচ রিচমন্ড (ইংরেজি: Tom Richmond; জন্ম: ২৩ জুন, ১৮৯০ - মৃত্যু: ২৯ ডিসেম্বর, ১৯৫৭) নটিংহ্যামশায়ারের রেডক্লিফ অন ট্রেন্ট এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন। ১৯২১ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ার দলের প্রতিনিধিত্ব করেছেন। দলে তিনি মূলতঃ লেগ ব্রেক গুগলি বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন লেন রিচমন্ড কিংবা টিচ রিচমন্ড নামে পরিচিত টম রিচমন্ড। ছোট-খাটো গড়নের অধিকারী টম রিচমন্ড লেগ ব্রেক ও গুগলি বোলার হিসেবে খেলতেন। প্রথম বিশ্বযুদ্ধের পূর্বে নটিংহ্যামশায়ারের পক্ষে কয়েকটি খেলায় অংশগ্রহণ করেছিলেন। কিন্তু যুদ্ধের পরই নিজেকে মেলে ধরতে সচেষ্ট হন। ১৯২০ থেকে ১৯২৬ সময়কালে প্রত্যক মৌসুমেই শত উইকেটের মাইলফলক স্পর্শ করেছিলেন। এ সময়ে তিনি উইকেট প্রতি মাত্র ১৩.৪৮ রান খরচ করেছিলেন। ১৯০৭ সালে টি. ওয়াসের গড়া ১৬৩ উইকেটের রেকর্ড ভঙ্গ করেন। প্রথিতযশা ধীরগতিসম্পন্ন বোলার হিসেবে ১৯১২ থেকে ১৯২৮ সাল পর্যন্ত নটিংহ্যামশায়ার দলে খেলেছেন। সমগ্র প্রথম-শ্রেণীর খেলোয়াড়ী জীবনে ২১.২৪ গড়ে ১,১৫৮টি প্রথম-শ্রেণীর উইকেট লাভ করেছেন। ব্যাট হাতে মোটেই সুবিধে করতে পারেননি তিনি। এ ধারাটি তার ফিল্ডিংয়েও বহমান ছিল। উইকেট সংখ্যা ৪০৬ হবার পরই কেবলমাত্র তার সংগৃহীত রান অতিক্রম করে। এ পর্যায়ে ১৯২২ সালে ওয়ার্কসপে ডার্বিশায়ারের বিপক্ষে এস. জে. স্ট্যাপলসের সাথে শেষ উইকেট জুটিতে পঁয়ষট্টি মিনিটে ১৪০ রান তুলেন। ৬৫ মিনিটে ৭০ রানের ইনিংস খেলেছিলেন তিনি। এটিই তার সর্বোচ্চ রানরূপে স্বীকৃতি পায়। ১৯২২ সালে নটিংহামে হ্যাম্পশায়ারের দ্বিতীয় ইনিংসে ৯/২১ পান। এ বছর টম রিচমন্ড তার স্বর্ণালী সময়ে ছিলেন। ঐ মৌসুমে ১৬৯ উইকেট দখল করেছিলেন তিনি। ঐ সময়ে এ সংগ্রহটি নটিংহ্যামশায়ারের রেকর্ড হিসেবে চিত্রিত হয়। পরবর্তীতে ব্রুস ডুল্যান্ড তার রেকর্ডটি ভেঙে ফেলেন। এরপর থেকে তার খেলার মান পড়তির দিকে যেতে থাকে। ১৯২৫ সালে ট্রেন্ট ব্রিজে লিচেস্টারশায়ারের বিপক্ষে খেলায় মাত্র ১৯ রান খরচায় নয় উইকেট (৩/৯ ও ৬/১০) দখল করেন। ১৯২৬ সালে ল্যাঙ্কাশায়ারের বিপক্ষে নটিংহামের খেলায় হ্যাট্রিকসহ ১৬৫ রান খরচায় তেরো উইকেট পান। ১৯২৮ সালের পর কাউন্টির দলের বাইরের চলে আসতে বাধ্য হন। ট্রেন্ট ব্রিজে নিজ মাঠে একমাত্র টেস্টে অংশগ্রহণ করেছিলেন টম রিচমন্ড। ১৯২১ সালে ওয়ারউইক আর্মস্ট্রংয়ের নেতৃত্বাধীন অস্ট্রেলিয়া দলের মুখোমুখি হয়েছিলেন তিনি। ২৮ মে, ১৯২১ তারিখে নাইট, হোমস, টিল্ডসলে ও জাপের সাথে একযোগে টেস্ট অভিষেক পর্ব সম্পন্ন হয় তার। দুই ইনিংস খেলে মোটে ছয় রান (৪ ও ২) তুলতে পেরেছিলেন। বল হাতে নিয়ে ৮৬ রান খরচায় দুই উইকেট লাভ (২/৬৯ ও ০/১৭) করেন। প্রথম ইনিংসে হার্বি কলিন্স ও জ্যাক গ্রিগরি - উভয়কে এলবিডব্লিউতে বিদায় করেন। ঐ খেলায় তার দল ১০ উইকেটে পরাজিত হয়েছিল। এরপর আর তাকে ইংরেজ দলে নেয়া হয়নি। ২৯ ডিসেম্বর, ১৯৫৭ তারিখে নটিংহ্যামশায়ারের স্যাক্সনডেলে ৬৭ বছর বয়সে টম রিচমন্ডের দেহাবসান ঘটে। [১] ESPNcricinfo, ESPN, সংগ্রহের তারিখ: ২১ নভেম্বর, ২০১৮ রডনি রেডমন্ড এক টেস্টের বিস্ময়কারী কেন্ট কাউন্টি ক্রিকেট ক্লাব ইংরেজ টেস্ট ক্রিকেটারদের তালিকা ইএসপিএনক্রিকইনফোতে টম রিচমন্ড (ইংরেজি) ক্রিকেটআর্কাইভে টম রিচমন্ড (সদস্যতা প্রয়োজনীয়) (ইংরেজি)
ছিতা বিনতে ফাহাদ আল দামির

ছিতা বিনতে ফাহাদ আল দামির (২৫ জুন, ১৯২২-২৫ ডিসেম্বর, ২০১২) ছিলেন সৌদি আরবের রাজ পরিবারের একজন সদস্য এবং বাদশাহ খালিদের স্ত্রীদের একজন। ছিতা বিনতে ফাহাদ আল বাদিয়ার উজমান গোত্রের একজন সদস্য। তিনি ১৯২২ সালে জন্মগ্রহণ করেন। তিনি ওয়াসমিয়া আল দামীরের ভ্রাতুষ্পুত্রী। ওয়াসমিয়া আল দামীর হলেন আব্দুল্লাহ বিন জিলুভির স্ত্রী। ছিতা বিনতে ফাহাদ আল দামির সৌদি বাদশাহ খালিদকে বিয়ে করেন। তাদের দুইজন সন্তান জন্মগ্রহণ করেন। একজন ছেলে এবং অন্যজন মেয়ে। তার ছেলে প্রিন্স ফয়সাল, এবং মেয়ে প্রিন্সেস মাউদি। ছিতা বিনতে ফাহাদ আল দামির ২০১২ সালের ২৫ ডিসেম্বর ৯০ বছর বয়সে রিয়াদে মারা যান। ২৬ ডিসেম্বর, ২০১২ সালে তার অন্ত্যেষ্টিক্রিয়া অনুষ্ঠিত হয়। সেদিন আসরের নামাজের পর তখনকার যুবরাজ সালমান বিন আব্দুল আজিজের উপস্থিতে ইমাম তুর্কি বিন আব্দুল্লাহ মসজিদে অনুষ্ঠিত হয়। জানাজাহর নামাজের ইমামতি করেন আব্দুল আজিজ আশ শেখ। "Wasmiyah al Damir Biography"। Datarabia। সংগ্রহের তারিখ ৩০ ডিসেম্বর ২০১২।  Jennifer S. Uglow; Maggy Hendry (১৯৯৯)। The Northeastern Dictionary of Women's Biography। Macmillan Publishers। সংগ্রহের তারিখ ৩০ ডিসেম্বর ২০১২।  "Princess Seeta passes away"। Arab News। ২৬ ডিসেম্বর ২০১২। সংগ্রহের তারিখ ৩০ ডিসেম্বর ২০১২।  "Prince Faisal bin Khalid Receives Condolers on the Death of his mother"। Saudi Business News। ২৮ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০১৩।  "Breakthrough in Saudi Arabia: women allowed in parliament"। Al Arabiya। ১১ জানুয়ারি ২০১৩। সংগ্রহের তারিখ ১১ আগস্ট ২০১৩।  "Princess Moudi bint Khalid"। Who's Who Arab Women। ১৮ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০১৩।  "Death of Princess Sita bint Fahd"। Saudi Press Agency। ২৫ ডিসেম্বর ২০১২। ৩০ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৬ ডিসেম্বর ২০১২।  "Crown prince attends funerals of Prince Turki, Princess Seeta"। Arab News। ২৭ ডিসেম্বর ২০১২। সংগ্রহের তারিখ ৩০ ডিসেম্বর ২০১২।  "Funeral prayers for Turki bin Sultan"। Saudi Gazette। ২৭ ডিসেম্বর ২০১২। ৩ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৩।
রিম আল ফয়সাল

রাজকুমারী আল ফয়সাল আল সৌদ একজন সৌদি আরবীয় আলোকচিত্রী, রাজনৈতিক সাংবাদিক এবং গ্যালারী মালিক। তিনি জেদ্দা ও প্যারিসে বসবাস করেন। তিনি সৌদি রাজ পরিবারের একজন রাজকুমারী। রিম আল ফয়সাল হলেন সৌদি আরবের সাবেক বাদশাহ ফয়সাল বিন আব্দুল আজিজের নাতনী। তিনি মানারাত উচ্চ বিদ্যালয় থেকে উচ্চ মাধ্যমিক পাশ করেন। এরপর জেদ্দায় বাদশাহ আব্দুল আজিজ বিশ্ববিদ্যালয়ে আরবি সাহিত্য নিয়ে পড়াশোনা করেন। তাপর প্যারিসের স্পিওস বিদ্যালয়ে যান আলোকচিত্র নিয়ে পড়াশোনা করতে। রিম আল ফয়সাল দীওয়ান আল নূরঃ আ ফটোগ্রাফিক জার্নি থ্রো লাইট, ওয়াটার, পিপল এন্ড দ্যা হাজ্জ্ব রচনা করেন। আল ফয়সালের প্রাথমিক আলোকচিত্র ছিলো কালো ও সাদা রঙের। যদিও ২০১৬ সালে তার প্রকাশিত কাজে রঙ এবং গ্রাফিক ডিজাইন ব্যবহার করেছেন। পৃথিবীর বিভিন্ন দেশে তার আলোকচিত্রের প্রদর্শনী হয়েছে। এদের মধ্যে বাহরাইন, চীন, দুবাই, মিশর, ফ্রান্স, জার্মানি, কোরিয়া, নেদারল্যান্ডস, ফিলিস্তিন, সিঙ্গাপুর, স্পেন এবং মার্কিন যুক্তরাষ্ট্র ইত্যাদি। ২০০৮ সালে দুবাইতে আল ফয়সাল একটি ফটোগ্রাফি গ্যালারী চালু করেন, যার নাম দ্যা এম্পটি কোয়ার্টার। এইধরনের গ্যালারী উক্ত অঞ্চলে এর পূর্বে ছিলো না। সৌদি আরবের জেদ্দায় এরকম আরেকটি গ্যালারি প্রতিষ্ঠা করেন ২০১৫ সালে। রিম আল ফয়সাল ফটোগ্রাফির পাশাপাশি সাংবাদিকতা করতেন। মূলত তিনি রাজনৈতিক সংবাদ পরিবেশন করতেন। আল হাজ্জ্ব - তার বিখ্যাত একটি প্রদর্শনী এটি, যা ২০০৬ সালে প্রদর্শিত হয়। ইমেজ ফ্রম দ্যা আরব ওয়ার্ল্ড (২০০৭) এজ অফ এরাবিয়ান লন্ডন (২০০৮) ডোমিনেশন, হেগেমনি এবং প্যানোপটিকন (২০১২) রিম আল ফয়সাল ফটোগ্রাফি (২০১২) টুয়েন্টি ফাইভ ইয়ার্স অফ আরব ক্রিয়েটিভিটি (২০১৩) সেন্ট রোড (২০১৩) রয়েল ব্রিজেসঃ কনভারজেন্স (২০১৬) ছিতা বিনতে ফাহাদ আল দামির দিনা আল জুহানি আব্দুল আজিজ Royal Bridges "জীবনী"।  "FotoFest 2014 Reem Al Faisal"। ২৪ মার্চ ২০১৪। সংগ্রহের তারিখ ১৩ মার্চ ২০১৬।  Wahab, Siraj (৩ এপ্রিল ২০০৬)। "Art Is Not a Luxury, Says Princess Reem"। Arab News। সংগ্রহের তারিখ ১৩ মার্চ ২০১৬।  Bekhrad, Joobin (১ মার্চ ২০১৬)। "Shiny Happy People"। REORIENT। ১০ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০১৬।  "Reem Al Faisal"। wisemuslimwomen.org। Women’s Islamic Initiative in Spirituality and Equality (WISE)। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০১৬।  Al Tamimi, Jumana (১ এপ্রিল ২০১৩)। "Saudi princess Reem Al Faisal makes photography her career"। Gulf News। সংগ্রহের তারিখ ১৩ মার্চ ২০১৬।  সরকারী ওয়েবসাইট
রোশন খুরশিদ ভারুচা

রোশন খুরশিদ ভারুচা হচ্ছেন একজন পাকিস্তানি রাজনীতিবিদ যিনি তত্ত্বাবধায়ক সরকারের মানবাধিকার, কাশ্মির বিষয়ক ও গিলগিট-বাল্টিস্থান, রাজ্য এবং সীমান্ত অঞ্চল বিষয়ক মন্ত্রী হিসেবে দায়িত্ব পালন করেছেন। তিনি বালুচিস্তান বিশ্ববিদ্যালয় থেকে ইংরেজিতে মাস্টার্স ডিগ্রি অর্জন করেন এবং ১৯৯৩ সালে পিআইএমএস করাচি থেকে অ-আর্থিক কার্য নির্বাহকদের অর্থায়ন ও হিসাবের উপর ডিগ্রি অর্জন করেন। তিনি ২০০০ থেকে ২০০২ সালের মধ্যে বেলুচিস্তানের প্রাদেশিক মন্ত্রী হিসেবে কাজ করেছেন। ১২ মার্চ ২০০৩ থেকে ১১ মার্চ ২০০৬ পর্যন্ত তিনি পাকিস্তানের সিনেট সদস্য হিসাবে দায়িত্ব পালন করেন। ২০০৭-এ, তত্বাবধায়ক সরকারের সময় তিনি বেলুচিস্তান প্রাদেশিক সরকারের for সমাজ কল্যাণ, অনানুষ্ঠানিক শিক্ষা, মানবাধিকার, যুব, তথ্য, জনসংখ্যা, তথ্য প্রযুক্তি, জনশক্তি প্রশিক্ষণ, ক্রীড়া, সংরক্ষণ এবং সংস্কৃতি মন্ত্রী হন। ২০১৮-এ, তিনি তত্ত্বাবধায়ক সরকারের প্রধানমন্ত্রী নাসিরুল মুলক-এর গঠিত মন্ত্রীসভায় মানবাধিকার, কাশ্মির বিষয়ক ও গিলগিট-বাল্টিস্থান, রাজ্য এবং সীমান্ত অঞ্চল বিষয়ক মন্ত্রী হিসেবে নিযুক্ত হন। ফেডারেল মন্ত্রণালয়ের মন্ত্রী হওয়া একমাত্র পারসি নারী তিনি। তিনি কোয়েটা থেকে এসেছেন এবং পাকিস্তান পারসি সম্প্রদায় এর একজন সদস্য। তিনি ৩ সন্তানের জননী। Jabri, Parvez (৬ জুন ২০১৮)। "Profiles of Caretaker Cabinet Ministers"। Business Recorder।  "Profiles of six-members of caretaker federal cabinet - Daily Pakistan Observer -Daily Pakistan Observer –"। pakobserver.net। ১ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ৮ মে ২০১৯।  "About SDPI"। www.sdpi.org। ৮ মে ২০১৯ তারিখে মূল থেকে আর্কাইভ করা। সংগ্রহের তারিখ ৮ মে ২০১৯।  "Roshan Khursheed given additional portfolios of Railways, Postal Services"। www.radio.gov.pk। ৮ মে ২০১৯ তারিখে মূল থেকে আর্কাইভ করা। সংগ্রহের তারিখ ৮ মে ২০১৯।  "HOME IS WHERE THE HEART WAS - ePaper - DAWN.COM"। epaper.dawn.com।  Notezai, Muhammad Akbar (২২ জুলাই ২০১৬)। "The untold story of Quetta's Parsi community"।
কামত ফুলবাড়ী

কামত ফুলবাড়ী ভারতের পূর্বপ্রান্তে অবস্থিত পশ্চিমবঙ্গ রাজ্যের কোচবিহার জেলার অন্তর্গত একটি জনগণনা নগর৷ এটি তুফানগঞ্জ মহকুমাসদরের সামান্য দক্ষিণে অবস্থিত৷ কামত ফুলবাড়ী শহরটি কোচবিহার জেলার তুফানগঞ্জ ১ ব্লকের অন্তর্ভুক্ত৷ শহরটি তুফানগঞ্জ থানার অন্তর্গত এবং এটি তুফানগঞ্জ শহরের উপকণ্ঠে রায়ডাক নদীর তীরে অবস্থিত৷ ২০১১ খ্রিস্টাব্দের ভারতের জনগণনা অনুসারে কামত ফুলবাড়ী শহরের জনসংখ্যা ৫৩৩৯ জন, যার মধ্যে ২৭৪৩ জন পুরুষ ও ২৫৯৬ জন নারী৷ প্রতি হাজার পুরুষে ৯৪৬ জন নারী৷ ৬ বছর অনুর্দ্ধ ৪৯৩ জন শিশু, যা সমগ্র জনসংখ্যার ৯.২৩ %৷ ৬ বছরোর্দ্ধ জনসংখ্যার ৭৫.৬৭% অর্থাৎ ৩৬৬৭ জন সাক্ষর৷ শহরটি ১৭ নং জাতীয় সড়কের নিকটস্থ৷ কোচবিহার বিমানবন্দরটি শহরটির নিকটবর্তী বিমানবন্দর৷ মহকুমাসদর তুফানগঞ্জের পার্শ্ববর্তী ও জাতীয় সড়কের সংলগ্ন হওয়ায় এই শহরটি জেলার অন্যান্য বিভিন্ন শহরসহ জেলা সদর কোচবিহার ও শিলিগুড়ি, জলপাইগুড়ি, আলিপুরদুয়ার শহরের সাথে সড়কপথে যুক্ত৷ নিকটবর্তী রেলস্টেশনটি হলো তুফানগঞ্জ রেলওয়ে স্টেশন৷ "Fact and Figures"। www.wb.gov.in। সংগ্রহের তারিখ ১২ মার্চ ২০১৯।  "52nd REPORT OF THE COMMISSIONER FOR LINGUISTIC MINORITIES IN INDIA" (পিডিএফ)। nclm.nic.in। Ministry of Minority Affairs। পৃষ্ঠা 85। ২৫ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মার্চ ২০১৯।  https://www.census2011.co.in/data/town/308402-kamat-phulbari-west-bengal.html
মাতা খিভি

মাতা খিভি (গুরুমুখী: ਮਾਤਾ ਖੀਵੀ) (১৫০৬–১৫৮২) হলেন মধ্যযুগের এক শিখ নারী, যিনি শিখসমাজে লঙ্গর প্রথা (বিনামূল্যে খাবার প্রদান) প্রচলনের জন্য অবদান রেখেছেন। তিনি খিভি, বিবি খিভি নামেও পরিচিত। মাতা খিভি ১৫০৬ সালে পাঞ্জাব প্রদেশের খাদুর সাহিবের নিকটবর্তী সাঙ্গার কোট গ্রামে এক মারোয়াহা খাত্রি পরিবারে জন্মেছিলেন। তার বাবার নাম দেবী চাঁদ এবং মায়ের নাম করণ দেবী। তার বাবা ছিলেন একজন ব্যবসায়ী, যিনি জনসাধারণকে টাকা ধার দিতেন। মাতা খিভি ১৫০৯ সালে ১৩ বছর বয়সে খাদুর সাহিবের লেহনার সাথে বিবাহবন্ধনে আবদ্ধ হন, যিনি পরবর্তীকালে দ্বিতীয় শিখ গুরু হয়েছিলেন। লেহনার নাম পরবর্তীতে হয়েছিল গুরু অঙ্গাদ দেব। তাদের চারজন সন্তান ছিল, দুই ছেলে ও দুই মেয়ে। ছেলেদের নাম ছিল দাতু ও দাসু এবং মেয়েদের নাম ছিল আনোখি ও বিবি আমরো। কিন্তু, কিছু সূত্র আবার তাদের তিনজন সন্তান ছিল বলে বর্ণনা করেছে (আনোখির নাম উল্লেখ করে নি)। গুরু নানকের মৃত্যুর পর মাতা খিভি লঙ্গর প্রথা চালু রাখেন। তার নিজের তত্ত্বাবধায়নে লঙ্গর পরিচালিত হত। এটি মাতা খিভি জি দা লঙ্গর (মাতা খিভি জির লঙ্গর) নামে লোকমুখে পরিচিতি পায়। তিনি শিখসমাজে লঙ্গরকে অন্তর্ভুক্ত করতে ভূমিকা পালন করেছেন। তিনি শিখসমাজে সেবা প্রথা প্রচলন করতেও রেখেছেন ভূমিকা। মাতা খিভি ১৫৫২ সালে তার স্বামীর মৃত্যুর পর আরো ত্রিশ বছর বেঁচে ছিলেন। তিনি ১৫৮২ সালে মৃত্যুবরণ করেন। Sarna, Jasveen Kaur (২০১৭-০৭-১১)। "5 Sikh Women In History You Should Know About | #IndianWomenInHistory"। Feminism In India (ইংরেজি ভাষায়)। সংগ্রহের তারিখ ২০১৮-১২-১২।  "Mata Khivi - SikhiWiki, free Sikh encyclopedia."। www.sikhiwiki.org। সংগ্রহের তারিখ ২০১৮-১২-১২।  Singha, H. S. (২০০০)। The Encyclopedia of Sikhism (over 1000 Entries)। পৃষ্ঠা 126। আইএসবিএন 81-7010-301-0। সংগ্রহের তারিখ ২৩ জানুয়ারি ২০১৫।  Gujral, Maninder S.। "KHIVI, MATA"। The Sikh Encyclopedia -ਸਿੱਖ ਧਰਮ ਵਿਸ਼ਵਕੋਸ਼ (ইংরেজি ভাষায়)। সংগ্রহের তারিখ ২০১৮-১২-১২।
হায়া বিনতে আব্দুল আজিজ আল সৌদ

রাজকুমারী হায়া বিনতে আব্দুল আজিজ (১৯২৯ - ২ নভেম্বর, ২০০৯) সৌদি রাজ পরিবারের একজন সদস্য। তিনি ইবনে সৌদের মেয়ে এবং মুহাম্মাদ বিন সৌদ বিন আব্দুল রহমানের স্ত্রী। ১৯২৯ সালে রাজকুমারী হায়া জন্মগ্রহণ করেন। তিনি বাদশাহ আব্দুল আজিজ ইবনে সৌদ এবং মুধির কন্যা। হায়া বিনতে আব্দুল আজিজ ছিলেন তাদের চার সন্তানের মধ্যে দ্বিতীয় সন্তান। তার আরও দুই ভাই এবং এক বোন ছিল। তার বড় বোন মৃত রাজকুমারী সুলতানা এবং দুই ছোট ভাই রাজপুত্র মজিদ এবং রাজপুত্র সাত্তাম, যিনি নভেম্বর, ২০১১ সাল থেকে রিয়াদ প্রদেশের গভর্নর হিসেবে দায়িত্ব পালন করেন। হায়া বিনতে আব্দুল আজিজ ২০০১ সালে সৌদি ক্রিকেট সেন্টারের পৃষ্ঠপোষক হয়েছিলেন, যা সৌদি আরবের ক্রিকেট পরিচালনাকারী সংস্থা। হায়া বিনতে আব্দুল আজিজ বিয়ে করেন আব্দুল আজিজের ভাতিজা মুহাম্মদ বিন সৌদ বিন আব্দুল রহমান আল সৌদকে। তাদের চার সন্তান আছে; কন্যা নূরা ও তিন পুত্র; সাদ, ফয়সাল ও আবদুল রহমান। ২ নভেম্বর, ২০০৯ সালে রিয়াদের বাদশাহ ফয়সাল বিশেষায়িত হাসপাতালে অসুস্থতার কারণে মারা যান হায়া বিনতে আব্দুল আজিজ। তখন তার বয়স ছিলো ৮০ বছর। ৩ নভেম্বর, ২০০৯ সালে রিয়াদের ইমাম তুর্কী বিন আব্দুল্লাহ মসজিদে তার অন্ত্যেষ্টিক্রিয়া অনুষ্ঠিত হয়েছিল। বাদশাহ আবদুল্লাহসহ অন্যান্য কর্মকর্তাগণ তার জানাজাহর নামাজে উপস্থিত ছিলেন। রাজপুত্র ফাহাদ বিন মোহাম্মদ বিন আব্দুল আজিজ, রাজপুত্র মুত্তিব বিন আব্দুল আজিজ, রাজপুত্র বন্দর বিন মোহাম্মদ বিন আব্দুল রহমান, রাজপুত্র বদর বিন আব্দুল আজিজ, রাজপুত্র আব্দুল রহমান বিন আব্দুল্লাহ বিন আব্দুল রহমান, মক্কার গভর্নর রাজপুত্র খালিদ আল ফয়সাল বিন আব্দুল আজিজ, রাজপুত্র আহমেদ বিন আব্দুল আজিজ এবং রাজপুত্র মুকরিন বিন আব্দুল আজিজ নামাজে উপস্থিত ছিলেন। "Prince Sattam receives condolers on the death of Princess Haya bint Abdulaziz"। Gulf in the Media। ৫ নভেম্বর ২০০৯। ৬ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০১৩।  "Family Tree of Haya bint Abdulaziz bin Abdul Rahman Al Saud"। Datarabia। সংগ্রহের তারিখ ৫ মে ২০১২।  "Princess Haya bint Abdulaziz dies"। Saudi Press Agency। ৩ নভেম্বর ২০০৯। ১৬ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০০৯।  "King performs funeral prayers for Princess Haya bint Abdulaziz"। Saudi Embassy, Washington DC। ৩ নভেম্বর ২০০৯। ১২ জুন ২০১০ তারিখে মূল থেকে আর্কাইভ করা। সংগ্রহের তারিখ ৫ আগস্ট ২০১২।
নকুলেশ্বর সরকার

নকুলেশ্বর সরকার (জন্ম: ১৮৯৪ - মৃত্যূ: ১৯৮৭) একজন বিখ্যাত কবিয়াল । নকুলেশ্বরের আদি নিবাস বর্তমান বাংলাদেশের বরিশালের ঝালকাঠি। তিনি ছাত্রবৃত্তি পরীক্ষা পাস করেছিলেন। ১৭ বছর বয়েসে বরিশালের কূঞ্জবিহারী দত্তের গানে আকৃষ্ট হয়ে তিনি বহু বাধা অতিক্রম করে কবিগান চর্চায় মন দেন। দীর্ঘ ৬০-৬৫ বছর ধরে তিনি পূর্ববঙ্গের কবিগানের শ্রেষ্ঠ শিল্পী বলে স্বীকৃতি পেয়েছেন। সংসদ বাঙালি চরিতাভিধান - দ্বিতীয় খণ্ড
সাচিকো মুরাতা

সাচিকো মুরাতা স্টোনি ব্রুক বিশ্ববিদ্যালয়ের ধর্ম ও এশিয়া শিক্ষা বিষয়ক বিভাগের একজন অধ্যাপিকা। তিনি ২০১১ সালে গাগেনহেইম ফেলোশিপ প্রাপ্তদের একজন। মুরাতা জাপানের শিবা বিশ্ববিদ্যালয় থেকে বি.এ. এবং ১৯৭১ সালে তেহরান বিশ্ববিদ্যালয় থেকে পিএইচডি ডিগ্রি লাভ করেন। তিনি ১৯৭৫ সালে একই বিশ্ববিদ্যালয় থেকে ইসলামী আইনশাস্ত্রে এম.এ. ডিগ্রি লাভ করেন এবং ইম্পেরিয়াল ইরানিয়ান একাডেমী অফ ফিলোসফিতে রিসার্চ এসোসিয়েট হিসেবে কাজ করেন। ১৯৮৩ সাল থেকে তিনি স্টোনি ব্রুক বিশ্ববিদ্যালয়ে অধ্যাপনা করে আসছেন। দ্য দাও অফ ইসলাম (১৯৯২) দ্য ভিশন অফ ইসলাম (১৯৯৪) চাইনিজ গ্লিম্পস অফ সুফি লাইটস (২০০০) টেম্পোরারি ম্যারেজ ইন ইসলামিক ল'(২০১৫) "Archived copy"। ২০১১-০৬-০৫ তারিখে মূল থেকে আর্কাইভ করা। সংগ্রহের তারিখ ২০১১-০৬-১৭।  "Archived copy"। ২০১১-০৮-০৫ তারিখে মূল থেকে আর্কাইভ করা। সংগ্রহের তারিখ ২০১১-০৬-১৭।  "The Tao of Islam" ওয়েব্যাক মেশিনে আর্কাইভকৃত ২৪ নভেম্বর ২০১৯ তারিখে, sufi.ru, Sachiko Murata] "The Unity of Being in Liu Chih's "Islamic Neoconfucianism"", Sachiko Murata
ক্রফোর্ড উইলিয়ামসন লং

ক্রফোর্ড উইলিয়ামসন লং (ইংরেজি: Crawford Williamson Long) (নভেম্বর ১, ১৮১৫ - জুন ১৬, ১৮৭৮) একজন মার্কিন শল্যচিকিৎসক ও ওষুধবিজ্ঞানী। তিনি ইথার ভিত্তিক অসাড়তা প্রয়োগে পথিকৃৎ ছিলেন। ক্রফোর্ড লং জর্জিয়ার ম্যাডিসন কাউন্টির ড্যানিয়েলসভিল শহরে জন্ম নেন। তিনি ১৮৩৯ সালে পেনসিলভেনিয়া বিশ্ববিদ্যালয় থেকে এমডি ডিগ্রী লাভ করেন। তিনিই প্রথম ইথারকে অবশকারক হিসেবে ব্যবহার করে শল্যচিকিৎসা সম্পন্ন করেন; তিনি ১৮৪২ সালে একজন রোগীর ঘাড় থেকে টিউমার অপসারণের সময় তিনি এই কাজটি করেছিলেন। তিনি পরবর্তী চার বছর এরকম আরও আটটি অপারেশন করেছিলেন, কিন্তু ১৮৪৯ সালের আগে তিনি এই সাফল্য প্রচার করেননি। ১৮৪৬ সালে মার্কিন দন্ত্যচিকিৎসক উইলিয়াম মর্টন বস্টনে জনসমক্ষে ইথারের অবশকরণ ক্ষমতা প্রদর্শন করেন এবং এর আবিষ্কর্তা হিসেবে সম্মান পান। মার্কিন যুক্তরাষ্ট্রের ক্যাপিটল ভবনের ক্রিপ্টে তার একটি ভাস্কর্য অঙ্গরাজ্য জর্জিয়ার প্রতিনিধিত্ব করছে।
তেহমিনা জানজুয়া

তেহমিনা জানজুয়া (উর্দু: تہمینہ جنجوعہ‎‎) হচ্ছেন একজন অবসরপ্রাপ্ত পাকিস্তানি কূটনীতিক যিনি বিপিএস-২২ গ্রেডে (একজন নিযুক্ত অফিসারের জন্য সর্বোচ্চ অর্জনযোগ্য পদ) পাকিস্তানের ২৯তম পররাষ্ট্র সচিব। তিনি জেনেভায় জাতিসংঘের কার্যালয়ে পাকিস্তানের স্থায়ী প্রতিনিধি হিসেবে এবং ইতালিতে পাকিস্তানের রাষ্ট্রদূত হিসেবে নিযুক্ত ছিলেন। কায়েদ-ই-আজম বিশ্ববিদ্যালয়ে ফরাসি সাহিত্যে অধ্যয়নের পর ১৯৮৪ সালে জানজুয়া পাকিস্তানের পররাষ্ট্র বিভাগে যোগ দেন। জানজুয়া পরে ১৯৮৯-এ এসআইপিএ, কলাম্বিয়া বিশ্ববিদ্যালয় থেকে মার্স্টাস ইন ইন্টারন্যাশনাল অ্যাফেয়ার্সে ডিগ্রী লাভ করেন। পররাষ্ট্র সচিব কার্যালয়ের মহাপরিচালক হিসেবে দায়িত্ব পালনের আগে ২০০৪ থেকে ২০০৫ পর্যন্ত তিনি নিউইয়র্ক সিটি ও জাতিসংঘে পাকিস্তানের মিশনে কাজ করেছেন। তিনি পররাষ্ট্র সচিব কার্যালয়ে কৌশলগত পরিকল্পনা মহাপরিচালক হিসেবে কাজ করেছেন এবং ২০১১-এ পাকিস্তানের পররাষ্ট্র মন্ত্রণালয়ের মুখপাত্র হন। ডিসেম্বর ২০১১ থেকে অক্টোবর ২০১৫ সময়ের মধ্যে তিনি পাকিস্তানের রাষ্ট্রদূত হিসেবে ইতালিতে কাজ করেছেন। ৬ অক্টোবর ২০১৫-এ, জেনজুয়া জেনেভায় জাতিসংঘের কার্যালয়ে পাকিস্তানের দূত হন, এবং ডিসেম্বর ২০১৬-এ, জানজুয়া হন প্রথম নারী, এবং প্রথম উন্নয়নশীল দেশের প্রতিনিধি, যিনি প্রচলিত অস্ত্রের উপর আয়োজিত সম্মেলনের সভাপতিত্ব করেন। ফেব্রুয়ারি ২০১৭-এ প্রধানমন্ত্রী নওয়াজ শরিফ জানজুয়াকে সাবেক পররাষ্ট্র সচিব আইজাজ আহমদ চৌধুরীর পরিবর্তে নিয়োগ দেন। জানজুয়া হন পররাষ্ট্র মন্ত্রণালয়-এর সর্বোচ্চ প্রশাসনিক পদে আসিন হওয়া প্রথম পাকিস্তানি মহিলা। "Statement by Tehmina Janjua, Deputy Permanent Representative, at the 92nd Session of IOM Council, Geneva, 28 Nov – 01 Dec 2006"। জুলাই ৩, ২০০৭ তারিখে মূল থেকে আর্কাইভ করা।  Uploader (২০১৬-০৬-০১)। "Pakistan's role in UN peacekeeping highlighted by Ambassador Tehmina Janjua" (ইংরেজি ভাষায়)। ২০১৬-০৬-১৩ তারিখে মূল থেকে আর্কাইভ করা। সংগ্রহের তারিখ ২০১৬-০৮-২৬।  "Tehmina Janjua becomes Pakistan's first woman foreign secretary - Times of India"। The Times of India। সংগ্রহের তারিখ ২০১৭-০২-১৪।  "Tehmina Janjua becomes Pakistan's first woman foreign secretary"। The Economic Times। সংগ্রহের তারিখ ২০১৭-০২-১৪।  "Islamabad: Tehmina Janjua appointed as new spokesperson Foreign Office - Pakistan | Dunya News"। সংগ্রহের তারিখ ২০১৬-০৮-২৬।  "Permanent Mission of Pakistan to the United Nations, Geneva"। www.pakistanmission-un.org। ২০১৬-০৮-০৮ তারিখে মূল থেকে আর্কাইভ করা। সংগ্রহের তারিখ ২০১৬-০৮-২৬।  Kennedy, Randy, "Police Shut Down Mosque Installation at Venice Biennale", New York Times, May 22, 2015. Retrieved 2015-05-22. "Tehmina Janjua To Be First Woman Foreign Minister | Daily Jang News"। jang.com.pk। সংগ্রহের তারিখ ২০১৬-০৯-১৯।  "Pakistan makes history as Janjua chairs CCW review conference"। www.thenews.com.pk। সংগ্রহের তারিখ ২০১৬-১২-১৮।  "Tehmina Janjua becomes first woman to be appointed Pakistan's foreign secretary"। DAWN.COM (ইংরেজি ভাষায়)। ২০১৭-০২-১৩। সংগ্রহের তারিখ ২০১৭-০২-১৪।  Tehmina Janjua interview with Al Jazeera.
লংটন, স্ট্যাফোর্ডশার

লংটন (Longton) ইংল্যান্ডের স্ট্যাফোর্ডশার কাউন্টির স্টোক-অন-ট্রেন্ট শহরের একটি দক্ষিণ ডিসট্রিক্ট। স্থানীয়ভাবে এটি শহরটির নেক এন্ড নামে পরিচিত।
মারিয়াম আল আস্তুরলাবি

মারিয়াম আল আস্তুরলাবি (আরবি: مريم الأسطرلابي‎) হলেন দশম শতাব্দীর একজন নারী জ্যোতির্বিজ্ঞানী যিনি আলেপ্পোতে অ্যাস্ট্রোলেব নির্মাণের সাথে যুক্ত ছিলেন, যেটি বর্তমানে উত্তর সিরিয়ায় অবস্থিত। তিনি আল ইজলিয়া বিনতে আল ইজলিয়া আল আস্তুরলাবি নামেও পরিচিত। তিনি ছিলেন জ্যোতির্বিজ্ঞানী আল ইজলিয়া আল আস্তুরলাবির কন্যা। ইবন আল নাদিম মারিয়াম আল আস্তুরলাবিকে জ্যোতির্বিজ্ঞানী নস্তালুসের শিষ্যা বলে অভিহিত করেছেন। মারিয়াম আল আস্তুরলাবি অ্যাস্ট্রোলেব তৈরি এবং এর উন্নয়নের সাথে যুক্ত ছিলেন; অ্যাস্ট্রোলেব হল একটি যন্ত্র যা নৌযাত্রায় ব্যবহৃত হয়ে থাকে। তিনি আলেপ্পোর আমির সাইফ আল দৌলার সময়কালে এই কাজে নিযুক্ত হয়েছিলেন, যিনি ৯৪৪ সাল থেকে ৯৬৭ সাল পর্যন্ত রাজত্ব করেছেন। ১৯৯০ সালে হেনরি ই. হোল্ট যুক্তরাষ্ট্রের পালোমার অবজারভেটরিতে একটি গ্রহাণু আবিষ্কার করেন। হেনরি ই. হোল্ট তার নামানুসারে এর নাম দেন '৭০৬০ আল ইজলিয়া'। নামকরণের প্রমাণপত্র ২০১৬ সালের ১৪ নভেম্বর প্রকাশিত হয়। ২০১৫ সালে প্রকাশিত পুরস্কারজয়ী বই বিনতি একটি চরিত্র ছিল তার জীবনী অবলম্বনে গড়া। তাকে মুসলিম স্বর্ণযুগের ১০০১ আবিষ্কারের তালিকায় তাকে 'অনন্যসাধারণ নারী' বলে অভিহিত করা হয়েছিল। "7060 Al-'Ijliya (1990 SF11)"। Minor Planet Center। সংগ্রহের তারিখ ২১ নভেম্বর ২০১৬।  Dodge, Bayard (১৯৭০)। The Fihrist of Al-Nadīm: A Tenth-century Survey of Muslim Culture। Columbia University Press। পৃষ্ঠা 671। আইএসবিএন 978-0-231-02925-4।  Salim Al-Hassani। "Women's Contribution to Classical Islamic Civilisation: Science, Medicine and Politics"। ২০১৬-০৭-২৭ তারিখে মূল থেকে আর্কাইভ করা। সংগ্রহের তারিখ ২০১৬-০৮-১৫।  "How astronomers and instrument-makers in Muslim civilisations expanded our knowledge of the universe | Muslim Women's Council"। www.muslimwomenscouncil.org.uk। ২০১৬-০৮-১৩ তারিখে মূল থেকে আর্কাইভ করা। সংগ্রহের তারিখ ২০১৬-০৮-১২।  "MPC/MPO/MPS Archive"। Minor Planet Center। সংগ্রহের তারিখ ২১ নভেম্বর ২০১৬।  Emily Asher-Perrin (২০১৬-০৬-০২)। "The Inspiration for Nnedi Okorafor's Binti is a Muslim Scientist From the 10th Century" (ইংরেজি ভাষায়)। Tor.com। সংগ্রহের তারিখ ২০১৮-১১-১৮।  "Extraordinary Women from the Golden Age of Muslim Civilisation"। 1001 Inventions। ২০১৯-০৩-১০ তারিখে মূল থেকে আর্কাইভ করা। সংগ্রহের তারিখ ২০১৮-১১-১৮।  Astrolabe: the 13th Century iPhone – ডেইলি সাবাহ GPS and its Islamic origins, দ্য স্টার